b'\n_START_ARTICLE_\nDagobert I.\n_START_SECTION_\nVladar Avstrazije\n_START_PARAGRAPH_\nDagobert je bil najstarej\xc5\xa1i sin Klotarja II. in Haldetrude (575\xe2\x80\x93604). Klotar II. je bil kralj vseh Frankov od leta 613. Leta 623 ga je avstrazijsko plemstvo, ki je \xc5\xbeelelo imeti svojega kralja, prisililo, da je Dagoberta imenoval za kralja Avstrazije._NEWLINE_Ob prenosu oblasti je iz Avstrazije izlo\xc4\x8dil Alzacijo, Vogeze in Ardene, vendar ga je avstrazijsko plemstvo kmalu prisililo, da je pokrajine vrnil Dagobertu. Vladanje Franka v sredi\xc5\xa1\xc4\x8du Avstrazije je okrepilo vezi med njegovim dvorom in Alzacijo. V jugozahodnem delu svojega kraljestva je ustanovil novo vojvodino, kasnej\xc5\xa1o Vojvodino Alzacijo, ki naj bi branila kraljestvo pred apetiti Burgundov in Alemanov. Vojvodina je obsegala Vogeze, Burgundska vrata med Vogezi in Juro in Transjuro. Dagobert je za prvega vojvodo nove politi\xc4\x8dne enote imenoval svojega dvorjana Gundoina. Vojvodina je obstajala do konca Merovin\xc5\xa1ke dinastije.\n_START_SECTION_\nVladar zdru\xc5\xbeenega kraljestva\n_START_PARAGRAPH_\nPo o\xc4\x8detovi smrti leta 629 je Dagobert nasledil Nevstrijo in Burgundijo. Zihildin sin in Dagobertov polbrat Haribert je temu oporekal in kraljestvi zahteval zase. Zihildinega brata Brodulfa, ki ga je zastopal svojega ne\xc4\x8daka, je dal Dagobert umoriti in Akvitanijo prepustil svojemu mlaj\xc5\xa1emu bratu._NEWLINE_Haribert in njegov sin Hilperik sta bila leta 632 umorjena. Dagobert si je po njuni smrti prisvojil Burgundijo in Akvitanijo in postal najmo\xc4\x8dnej\xc5\xa1i merovin\xc5\xa1ki kralj in dolgo \xc4\x8dasa najbolj spo\xc5\xa1tovan kralj na Zahodu. Leta 631 je s tremi vojskami napadel slovanskega vladarja Sama in bil v bitki pri Wogastisburgu pora\xc5\xbeen.\n_START_SECTION_\nVladar Nevstrije (iz Pariza)\n_START_PARAGRAPH_\nLeta 632 se je avstrazijsko plemstvo pod vodstvom majordoma Pipina Landenskega uprlo. Dve leti kasneje je Dagobert uporni\xc5\xa1ke plemi\xc4\x8de pomiril z imenovanjem svojega tri leta starega sina Sigiberta III. za kralja in mu prepustil najbolj vzhodne dele kraljestva._NEWLINE_Dagobert je za svojo prestolnico izbral Pariz. V Meersburgu ob Konstan\xc5\xa1kem jezeru je zgradil grad Altes Schloss, ki je zdaj najstarej\xc5\xa1i naseljen grad v tej pokrajini. Kot gore\xc4\x8d vernik je dal na mestu benediktinskega samostana v Parizu zgraditi baziliko Saint Denis, in za \xc5\xa1kofa Strasbourga imenoval svetega Arbogasta._NEWLINE_Umrl je v opatiji Saint Denis in bil kot prvi frankovski kralj pokopan v baziliki Saint Denis v Parizu.'